Viborger Samler, 1839-10-10
Angaaende de Forhandlinger, der i Constantinopel have fundet Sted førend Ruslands Tiltrædelse til Conferencerne, meddeler et Brev fra Constantinopel af 9de Septbr. Følgende: "Hvad man end udenlands forsikkrer og Enigheden imellem de fem store Magter i at lede de herværende vigtige diplomatiske Forhold, saa er dog intet vissere, end at ethvert Forsøg paa at bevirke fælles Anskuelser er forblevet aldeles frugtesløst ligefra det Øiebliaf, at Anselme overbragte hertil Mehemed Alis Erklæring paa Portens og de 5 store Magters Note, – og at de tre Hovedmagter ikke have kunnet enes om et eneste af de mange Hovedpuncter i det orientalske Anliggende: Admiral Stopford har, derom er der ingen Tvivl, forlangt fri Jndseiling i Hellespontus, og maaskee endog været forsynet med Jnstructioner i det Tilfælde, at Porten gav sit bifald. Portens afslaaende Svar fulgte først efter nogle Dages Betænkningstid. Afslaget var peremtorisk, og overraskede Admiralen ligesaameget, som det forbausede Medlemmerne i Divanet; thi man kan ikke negte, at den engelske Jndflydelse har i den senere Tid gjort sig meget følelig her. Man behøver ikke at sige at Porten neppe vilde have havt Kraft til at fremkomme med dette Afslag, dersom ikke den russiske Gesandt Grev Butenieff, havde erklæret, at den engelske Flaades Ankomst vilde for ham være et Signal til Afreise. Storveziren formaaer ikke meere hvad han vil, han har ikke alene at kæmpe mod Halil Paschas Jversyge og tiltagende Jndflydelse, – og Halil paa sin Side tilskyndes og anspores af sin Gemalinde; men Chosrews Magt indskrænkes desuden af Valide-Sultanas Anmasselser. Endnu for faa Dage siden havde den gamle Vezir et levende Optrin med hende; hun fordrede paa en bydende Maade strax at vorde meddeelt Divanets Beslutninger. Kislar-Aga var nærværende ved denne Scene, og tog Sultanas Parti. Ogsaa Sheil Effendi hører til Stor vezirens Modstandere, da han som Overhoved for Ulemas gjør Fordring paa udelukkende at agere Formynder for Sultanen. Under saadanne Omstændigheder har Chosrew Pascha at kæmpe med store Vanskeligheder, og uden Butenieffs Medvirkning vilde hans Mening saa meget mindre kunne trænge igjennem, som i Divanet selv Antallet af hans Fiender daglig tiltager, og flere af hans Modstandere temmelig høit yttre deres Mening. Allerede dengang da der discuteredes i Statsraadet om Vicekongens Manifest, og den almindelige Dadel om dennes Forhold rigtignok udtaltes, gaves der dog ikke Faa der yttrede i Fortrolighed, at de i Manifestet udhævede Besværinger ikke vare uden Grund, og at det Forkastelige i Actstykket laae i Formen og Øiemedet, men ikke i dets Jndhold. Det blev af dem anseet som en Lykke for Storsultanen, at Mehemed Ali ikke understøttede Virkningen af sit Manifest ved en militair Demonstration, da en Fremrykken af 200,000 Mand imod Hovedstaden, vilde have været tilstrækkelig til at bevirke et almindeligt Udbrud, og gjøre Mehemed til Herre over Rigets Skjebne. En saadan Bevægelse vilde endnu i dette Øieblik gjøre Udslaget. Hovedstadens Tilstand er foruroligende, man forstærker Vagterne, forbyder Forsamlinger i Kaffehusene, og lader uafladelig Patrouiller gjennemstreife alle Deele af Staden. Desuagtet ere alene forrige Uge gjorte tre Forsøg paa at stikke Byen i Brand; lykkeligviis opdagede man Brændestoffet, men de Skyldige har man ikke kunnet opdage. Regjeringen søger at holde disse Excesser hemmelige, og det er strengt forbudet at tale derom. Hvor lidt man kan forlade sig paa Besætningen, beviser den Omstændighed, at Halil Pascha for kort Tid siden har ladet uddeele 1 Mill. Pa stre blandt Garnisonens Officierer, og hvor stor Tillid Regjeringen har og Rigets Tilstand udenfor Hovedstaden, kan man slutte sig til af en af de sidste Forsamlinger i Divanet, da den Beslutning toges, at Gouverneurerne i Asien skulde tilbagekaldes, og nye udnævnes. Om man ikke kommer for sildigt med denne Forholdsregel, om den overhovedet kan udføres, er et andet Spørgsmaal. Jmidlertid er allerede Paschaen i Angora afsat og afløst af Dand Pascha, Gouverneur i Bagdad. Hafs Pascha, hidtil Gouverneur for Qvarantaine=Anstalterne, er udnævnt til Gouverneur i Nieomedien, og Said Pascha, den afdøde Sultans anden Svigersøn, har faaet Bestyrelsen over Qvarantainevæsenet, uagtet han er en svoren Fiende af denne Jndretning.